ท้องพองทั่วทั้งท้อง ใต้สะดือจะพองที่สุด บางครั้งจะมีน้ำลายหวานหรือขม เจ็บแถวๆหน้าอก ประจำเดือนมาทุกเดือน เดือนนี้ก็มาแล้ว มีอาการคลื่นไส้นิดหน่อยเวลาไอไม่อาเจียน อยากทราบว่าทำไมท้องใต้สะดือกับท้องถึงพองๆ (บางครั้งมีอาการท้องร้องตลอดเวลา)​
สวัสดีค่ะ ท้องที่พองขึ้นอาจเกิดจากการมีน้ำหรือลมในช่องท้องมากเกินไป เช่นการรับประทานอาหารที่มีแก๊ซมากหรืออาหารย่อยยากมีไขมันสูง หรือเกิดจากมีก้อนผิดปกติในช่องท้อง จากมดลูก รังไข่ กระเพาะปัสสาวะ หรือลำไส้ใหญ่ เป็นต้นไม่ได้เป็นอาการที่จำเพาะเจาะจงกับการตั้งครรภ์ ยิ่งถ้ามีประจำเดือนมาทุกเดือนไม่ขาด ก็ไม่น่าจะตั้งครรภ์ค่ะแนะนำสังเกตอาการร่วมอื่นๆเช่น เลือดออกผิดปกติทางช่องคลอด ปัสสาวะแสบขัด มีไข้ ขาบวม การขับถ่ายผิดปกติ หากมีอาการเหล่านี้ควรรีบไปพบแพทย์ แพทย์จะซักประวัติ ตรวจร่างกายหน้าท้อง และอาจจะต้องประเมินเรื่องของน้ำหนัก ส่วนสูง และการกระจายตัวของไขมันร่วมด้วยค่ะ อาจไปพบแพทย์ทั่วไปก่อนก็ได้ หากแพทย์พบอาการที่บ่งบอกของโรคอะไร จะส่งพบแพทย์เฉพาะทางต่อไป